CELEX: 62016CN0386
Language: el
Date: 2016-07-12 00:00:00
Title: Υπόθεση C-386/16: Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 12 Ιουλίου 2016 — UAB «Toridas» κατά Valstybinė mokesčių inspekcija prie Lietuvos Respublikos finansų ministerijos και Kauno apskrities valstybinė mokesčių inspekcija

19.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 343/34
            
         Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 12 Ιουλίου 2016 — UAB «Toridas» κατά Valstybinė mokesčių inspekcija prie Lietuvos Respublikos finansų ministerijos και Kauno apskrities valstybinė mokesčių inspekcija
   (Υπόθεση C-386/16)
   (2016/C 343/47)
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos vyriausiasis administracinis teismas
   
      Διάδικοι στην υπόθεση της κύριας δίκης
   
   
      Αναιρεσείουσα: UAB «Toridas»
   
      Έτεροι διάδικοι: Valstybinė mokesčių inspekcija prie Lietuvos Respublikos finansų ministerijos και Kauno apskrities valstybinė mokesčių inspekcija
   
      Προδικαστικά ερωτήματα
   
   
               1)
            
            
               Πρέπει τα άρθρα 138, παράγραφος 1, 140, στοιχείο α’, και/ή 141 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), σε συνδυασμό, μεταξύ άλλων, με τα άρθρα 33 και 40 της οδηγίας αυτής, να ερμηνευθούν υπό την έννοια ότι, υπό περιστάσεις όπως οι επίμαχες (στην κύρια δίκη), η παράδοση αγαθών από υποκείμενο στον φόρο εγκατεστημένο στο πρώτο κράτος μέλος πρέπει να απαλλάσσεται από τον φόρο, κατ’ εφαρμογήν των διατάξεων αυτών, στην περίπτωση που ο αγοραστής (ήτοι ο εξατομικευόμενος ως υποκείμενος στον φόρο στο δεύτερο κράτος μέλος), πριν διενεργηθεί η εν λόγω πράξη παραδόσεως, εκδηλώσει την πρόθεση να πωλήσει τα αγαθά αμέσως, ήτοι πριν τα μεταφέρει από το πρώτο κράτος μέλος, σε υποκείμενο στον φόρο εγκατεστημένο σε τρίτο κράτος μέλος, για τον οποίο τα εν λόγω αγαθά μεταφέρονται (αποστέλλονται) σε αυτό το τρίτο κράτος μέλος;
            
         
               2)
            
            
               Επηρεάζεται η απάντηση στο πρώτο ερώτημα από το γεγονός ότι ένα ποσοστό των αγαθών υποβλήθηκε σε επεξεργασία κατόπιν εντολής του υποκείμενου στον φόρο εγκατεστημένου (και εξατομικευόμενου με αριθμό φορολογικού μητρώου) στο δεύτερο κράτος μέλος, πριν από τη μεταφορά τους στο τρίτο κράτος μέλος;
            
         
      (1)  EE L 347, σ. 1.